તેઓએ સરકાર પર આક્ષેપ કરતાં જણાવ્યું હતું કે ભાજપે તેમનાં મળતીયાંઓને વિશાળ શોપીંગ કોમ્પ્લેક્ષો, પાર્ટી પ્લોટ કે ફ્લેટ બાંધવા ગેરકાયદેસર આડેધડ મંજૂરી આપી દીધી છે જેમાં મોટા ભાગે પાર્કિંગની સુવિધા રાખવામાં આવી નથી અને જાહેર શોપીંગ કોમ્પ્લેક્ષોમાં ક્યાંક અન્ડર ગ્રાઉન્ડ પાર્કિંગ હોય તો તેનો ઉપયોગપણ કરાતો નથી. જ્યારે રાજ્ય સરકાર દ્વારા જ રેલવે સ્ટેશન, એસ.ટી. સ્ટેન્ડ, સરકારી હોસ્પિટલો, બાગ - બગીચા અને અન્ય જાહેર સ્થળોએ પાર્કિંગ માટે ખુલ્લી સરકારી જમીન ટેન્ડરથી ભાડે આપી લાખો રૂપિયાની કમાણી કરવામાં આવી રહી છે.